Kevinning onasi “Uyda yolg‘iz-2” filmidagi mashhur chinqirig‘ini takrorladi (video)

Aktrisa Ketrin O’xaraning Instagram’dagi fan-akkauntida “Uyda yolg‘iz-2” filmidagi mashhur qichqirig‘ini takrorlangani tasvirlangan video paydo bo‘ldi.

Eslatib o‘tamiz, Rojdestvo filmining ikkita qismida Makkalisterlar oilasining onasi rolida suratga tushgan O’xara Kevinni yo‘qotib qo‘yganini payqab qolganida, kameraga qarab o‘g‘lining ismini aytib baqiradi va hushidan ketadi. Aktrisaning so‘zlariga ko‘ra, muxlislar doim undan ushbu sahnani “jonli” ijro etib berishni so‘raydi.
Instagram’dagi post aktyor Josh Ged tomonidan karantin vaqtida yaratilgan Reunited Apart loyihasining bir qismiga aylangan bo‘lib, unda Ged turli klassik filmlarni muhokama qilish uchun uning esda qolarli kadrlarini yig‘adi. O’xaraning chiqishi 2009-yilda vafot etgan “Uyda yolg‘iz” va “Uyda yolg‘iz-2” kartinalarining ssenariysi muallifi Jon Xyuz xotirasiga yozib olingan.

Ma’lumot uchun, hozirda Disney studiyasi Archi Yeyts, Elli Kemper va Rob Delani ishtirokida “Uyda yolg‘iz” filmini qayta suratga olishni rejalashtirmoqda. Rejissor Kris Kolambus esa yangi versiya nimaga kerakligini umuman tushunmasligini va bundan “baribir yaxshi narsa chiqmasligini” aytgan.